Нарбекова, Людмила Николаевна

**Людми́ла Никола́евна Колчанова-Нарбе́кова** (тейтерьксэнь фамилиязо **Козло́ва**; 1964-це иень чадыковонь 7-це чи, Саранск) — россиянь артыця, график, модельер, сценограф, педагог, С.Д.Эрьзя лемсэ Изобразительной искусствань Мордовской республиканской музеень прявт.

## Эрямо кизэ
Людмила Нарбекова чачсь 1964-це иень чадыковонь 7-це чистэ Саранскойсэ, Мордовия Республикасо. Колмо патясто-сазорсто сон вишкинесь. Вишкапингстэ мартонзо ве классо тонавтниця тейтерька марто сынсь сёрмадовтызь пряст художественной школас. Тетязо-авазо, конат  искусстванть марто кодаяк апак сюлмальть, эзть моле шкинемас бажамонзо каршо. Общеобразовательной школасо тонавтнемась изнявиль тензэ парсте, общественно тевтнесэяк кенериль. Сон нолдтнесь школань газетат. Патянстэнь, кона тонавтнесь медфаксо, лездась тейнемс анатомиянь артовкст ды просветительской санбюллетенть.

1983-це иестэ прядызе Саранонь художественной училищанть.

1988-це иестэ прядызе — В. И. Мухина лемсэ Ленинградонь высшей художественно-промышленной училищанть.

1985-це иестэ саезь невтневи ламо выставкава Россиясо, Финляндиясо, Франциясо, Германиясо ды Италиясо.

1997-це иестэ сови Россиянь артыцянь вейсэндявксос.

2004-це иестэ саезь — С.Д.Эрьзя лемсэ Изобразительной искусствань Мордовской республиканской музеень прявт.

## Шкинемазо
Людмила Нарбековань стилезэ - этнофутуризма, кона ашти финнэнь-угрань раськетнень коест лангсо.

Важодемстэ пек мари ине покштятнень коест-кирдаст, раськень культуранть.

Людмила Николаевна — модельер. Авторской коллекциянзо: «Валдо Он» («Светлый сон»), «Мордовские амазонки», «Нити времени», «Зов предков», «Караван истории», «Древние письмена», «Мордовская мозаика», «Красный цветок».

## Выставканзо

* 2000 — «Арт-Манеж» искусствань международной фестиваль (Москва)
* 2000 — Таганкасо «Творчество» выставочной зал. Групповой выставка (Москва)
* 2001 — Евроазиатской искусствань омоце международной фестиваль  (Магдебург, Германия)
* 2001 — «Заграница» россиянь артыцянь выставка. «Солянка» галерея (Москва)
* 2001 — «Осенние встречи» московонь артыцянь выставка. ЦДХ (Москва)
* 2001 — «Международный Рождественский Арт-Салон» выставка. ЦДХ (Москва)
* 2002 — М. Булгаковонь «Зойкина квартира» спекаклянтень сценография ды костюмт. Рузонь драмань мордовской республиканской театра (Саранск)
* 2002 — «Арт-Манеж» искусствань раськеютконь фестиваль (Москва)
* 2002 — «Весенний Арт-Салон». ЦДХ (Москва)
* 2003 — «Арт-Манеж» выставка (Москва)
* 2003 — «Зимний Арт-Салон». ЦДХ (Москва)
* 2003 — А. Пудинэнь «Дон Стефано» спектаклянтень сценография ды костюмт. Рузонь драмань мордовской республиканской театра (Саранск)
* 2004 — «Весенний Арт-Салон». ЦДХ (Москва)
* 2004 — «Этно + ETNO = традиция + новаторство» проектсэнть «Этно: параллельные миры» этнофутуризмань республиканской выставка (Саранск)
* 2005 — Мордовиянь 75 иетненень алтазь «Искусство Мордовии» республиканской выставка (Саранск)
* 2006 — «Вербась паньжи» этнофутуристической выставка-фестиваль  (Саранск)
* 2006 — ЦДХ-со "Артома" арт-группань выставка, 14-це № зал (Москва)
* 2011 — «Большая Волга — искусство республик Поволжья» весероссиянь выставка(Саранск)
* 2011 — «Изобразительное искусство Мордовии». Эрзянь ды мокшонь раськетнень Россиянь государствань раськетнень марто вейсэндямонь 1000 иетнень тешкстамсто. ЦДХ-со художественной выставка (Москва)
* 2011 — «Прозрачность атмосферы» персональной выставка (Вена, Австрия), (Будапешт, Венгрия)
* 2014 — Персональной выставка (Любляна, Словения)
* 2014 — Персональной выставка (Будапешт, Венгрия)
* 2017 — «Людмила Колчанова-Нарбекова. Живопись» персональной выставка  (Баево)
* 2017 — «Изобразительное искусство Мордовии. К 80-летию Союза художников Мордовии». МОСХ (Москва)
* 2017 — «Союзу художников Республики Мордовия — 80 лет». Мордовиянь художниктнень артовксост юбилейной выставка (Саранск)
* 2018 — ArtCapital  выставка-ярмарка. Изящной искусствань покш дворец (Париж, Франция)

## Казнензэ ды премиянзо

* 2002 — Мордовия Республикань культурань заслуженной роботник.
* 2002 — Мордовия Республикань Прявтонь премиянь лауреат.
* 2007 — Мордовия Республикань Государственной премиянь лауреат.
* 2010 — СХР-нь сырнень нагрудной знак.
* 2014 — Россиянь художествань академиянь почётной член-корреспондент..

## Примечаният

## Лисьмапрят
* Persona grata Людмила Нарбекова (НТМ)
* Творческая палитра Людмилы Нарбековой. izvmor.ru 
* «Разлагать духовность через культуру стало проще». stolica-s.su'''.''' 
* Людмила Колчанова-Нарбекова: «Я очень люблю Пабло Пикассо. А этнофутуризм наиболее полно отражает мое мировосприятие и внутреннее состояние» info-rm.com
* Людмила Нарбекова: «Я не боюсь ошибаться». vsar.ru
* Людмила Нарбекова: «Свою картину „Путь“ я подарила президенту Путину». saransk.bezformata.ru